CELEX: 32018D0743
Language: hr
Date: 2018-05-16 00:00:00
Title: Provedbena odluka Komisije (EU) 2018/743 оd 16. svibnja 2018. o pilot-projektu za provedbu odredaba o administrativnoj suradnji utvrđenih Uredbom (EU) 2016/679 Europskog parlamenta i Vijeća putem Informacijskog sustava unutarnjeg tržišta (Tekst značajan za EGP. )

18.5.2018   
            
            
               HR
            
            
               Službeni list Europske unije
            
            
               L 123/115
            
         PROVEDBENA ODLUKA KOMISIJE (EU) 2018/743
   оd 16. svibnja 2018.
   o pilot-projektu za provedbu odredaba o administrativnoj suradnji utvrđenih Uredbom (EU) 2016/679 Europskog parlamenta i Vijeća putem Informacijskog sustava unutarnjeg tržišta
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ („Uredba IMI”) (1), a posebno njezin članak 4. stavak 1.,
   budući da:
   
               (1)
            
            
               Informacijski sustav unutarnjeg tržišta („IMI”) uspostavljen Uredbom (EU) br. 1024/2012 softverska je aplikacija dostupna putem interneta, a razvila ju je Komisija u suradnji s državama članicama kako bi centraliziranim komunikacijskim mehanizmom kojim se olakšava prekogranična razmjena informacija i međusobna pomoć pomogla državama članicama pri praktičnoj provedbi zahtjeva utvrđenih aktima Unije u vezi s razmjenom informacija.
            
         
               (2)
            
            
               Uredbom (EU) 2016/679 Europskog parlamenta i Vijeća (2) utvrđuju se pravila povezana sa zaštitom pojedinaca u pogledu obrade osobnih podataka i pravila povezana sa slobodnim kretanjem osobnih podataka. Njome se utvrđuju postupci administrativne suradnje među nadzornim tijelima, između nadzornih tijela i Europskog odbora za zaštitu podataka („Odbor”) i, prema potrebi, s Komisijom. IMI može biti djelotvoran alat za provedbu odredaba o administrativnoj suradnji utvrđenih Uredbom (EU) 2016/679. Stoga je potrebno provesti pilot-projekt iz članka 4. Uredbe (EU) br. 1024/2012.
            
         
               (3)
            
            
               U slučajevima u kojima su države članice u skladu s Uredbom (EU) 2016/679 odredile nadzorno tijelo kao jedinstvenu kontaktnu točku, i ta bi se kontaktna točka trebala smatrati nadležnim tijelom za potrebe ovog pilot-projekta.
            
         
               (4)
            
            
               Kako bi se osigurala dosljedna primjena odredaba Uredbe (EU) 2016/679 o suradnji između nadzornih tijela, Komisije i Odbora, u IMI-ju bi trebalo omogućiti pohranu svih podataka bitnih za razmjenu informacija. Nadzorna bi se tijela trebala moći koristiti takvim podacima u IMI-ju za sve daljnje obrade u razmjenama podataka u skladu s člancima 56. i 60. do 66. Uredbe (EU) 2016/679.
            
         
               (5)
            
            
               Europski odbor za zaštitu podataka bi u IMI-ju trebao moći dijeliti dokumente i informacije u skladu s člankom 70. stavkom 1. točkama od (d) do (k), (m) i (x) Uredbe (EU) 2016/679 potrebne za osiguranje dosljedne i pravodobne obrade slučajeva.
            
         
               (6)
            
            
               U skladu s člankom 4. stavkom 2. Uredbe (EU) br. 1024/2012 Komisija podnosi Europskom parlamentu i Vijeću ocjenu ishoda pilot-projekta. Primjereno je utvrditi datum do kojeg bi se takva ocjena trebala podnijeti.
            
         
               (7)
            
            
               Uredba (EU) 2016/679 primjenjivat će se od 25. svibnja 2018. Ova bi se Odluka stoga trebala primjenjivati od istog dana.
            
         
               (8)
            
            
               Mjere predviđene ovom Odlukom u skladu su s mišljenjem Odbora osnovanog člankom 24. Uredbe (EU) br. 1024/2012,
            
         DONIJELA JE OVU ODLUKU:
   Članak 1.
   Pilot-projekt
   U vezi s člancima 56. i 60. do 66. te člankom 70. stavkom 1. točkama od (d) do (k), (m) i (x) Uredbe (EU) 2016/679 provest će se pilot-projekt za provedbu odredaba o administrativnoj suradnji utvrđenih tim člancima putem Informacijskog sustava unutarnjeg tržišta („IMI”).
   Članak 2.
   Nadležna tijela
   Za potrebe pilot-projekta nadzorna tijela iz članka 51. Uredbe (EU) 2016/679 i Europski odbor za zaštitu podataka iz članka 68. Uredbe (EU) 2016/679 („Odbor”) smatraju se nadležnim tijelima.
   Članak 3.
   Administrativna suradnja među nadzornim tijelima
   1.   Za potrebe članka 56. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               započinjanje savjetovanja radi utvrđivanja vodećeg nadzornog tijela i svih drugih nadzornih tijela za predmetnu prekograničnu obradu;
            
         
               (b)
            
            
               obavješćivanje o namjeri sudjelovanja u savjetovanju iz točke (a);
            
         
               (c)
            
            
               obavješćivanje o namjeri lokalnog rješavanja slučaja;
            
         
               (d)
            
            
               obavješćivanje o tome namjerava li vodeće tijelo rješavati slučaj.
            
         2.   Za potrebe članka 60. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               razmjena obavijesti o savjetovanju o nacrtu odluke i započinjanje tog savjetovanja;
            
         
               (b)
            
            
               razmjena obavijesti o savjetovanju o nacrtu revidirane odluke i započinjanje tog savjetovanja;
            
         
               (c)
            
            
               obavješćivanje o namjeri sudjelovanja u savjetovanju iz točaka (a) i (b), uključujući priopćavanje relevantnih i obrazloženih prigovora;
            
         
               (d)
            
            
               obavješćivanje o donošenju odluke.
            
         3.   Za potrebe članka 61. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               traženje uzajamne pomoći od drugog nadzornog tijela u obliku informacija i/ili mjera nadzora;
            
         
               (b)
            
            
               potvrdno ili u iznimnim slučajevima negativno odgovaranje na upit za uzajamnu pomoć;
            
         
               (c)
            
            
               obavješćivanje o napretku i rezultatu mjera poduzetih radi odgovora na zahtjev;
            
         
               (d)
            
            
               obavješćivanje o svim troškovnim aspektima.
            
         4.   Za potrebe članka 62. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               pozivanje na sudjelovanje u zajedničkim operacijama, među ostalim zajedničkim istragama i zajedničkim mjerama provedbe;
            
         
               (b)
            
            
               obavješćivanje o zahtjevu za sudjelovanje ili nesudjelovanje u zajedničkoj operaciji;
            
         
               (c)
            
            
               obavješćivanje o usuglašenju izvođenja zajedničke operacije.
            
         Članak 4.
   Administrativna suradnja između nadzornih tijela, Odbora i Komisije
   1.   Za potrebe članka 64. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               podnošenje zahtjeva za mišljenje Odbora o sljedećem:
               
                           i.
                        
                        
                           nacrtu odluke nadležnog nadzornog tijela povezane s bilo kojom mjerom iz članka 64. stavka 1.;
                        
                     
                           ii.
                        
                        
                           predmetu opće primjene;
                        
                     
                           iii.
                        
                        
                           predmetu koji utječe na više od jedne države članice;
                        
                     
         
               (b)
            
            
               obavješćivanje o nacrtu mišljenja Odbora;
            
         
               (c)
            
            
               obavješćivanje o zahtjevu i posebice nacrtu mišljenja Odbora;
            
         
               (d)
            
            
               obavješćivanje o konačnom mišljenju Odbora;
            
         
               (e)
            
            
               obavješćivanje o tome hoće li se ili ne postupati prema mišljenju Odbora te prema potrebi izmijeniti nacrt odluke i obavijestiti o izmijenjenom nacrtu odluke.
            
         2.   Za potrebe članka 65. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               podnošenje zahtjeva za obvezujuću odluku Odbora u sljedećim slučajevima:
               
                           i.
                        
                        
                           predmetno nadzorno tijelo istaklo je relevantan i obrazložen prigovor na nacrt odluke vodećeg tijela, a vodeće je tijelo takav relevantan i obrazložen prigovor odbilo držeći da nije relevantan ili obrazložen u skladu s člankom 60. stavkom 4. Uredbe (EU) 2016/679;
                        
                     
                           ii.
                        
                        
                           postoje oprečna stajališta oko toga koje je od predmetnih nadzornih tijela nadležno za glavni poslovni nastan;
                        
                     
                           iii.
                        
                        
                           nadležno nadzorno tijelo nije zatražilo mišljenje Odbora u slučajevima iz članka 64. stavka 1. Uredbe (EU) 2016/679;
                        
                     
                           iv.
                        
                        
                           nadležno nadzorno tijelo nije postupilo u skladu s mišljenjem Odbora izdanim u skladu s člankom 64. Uredbe (EU) 2016/679;
                        
                     
         
               (a)
            
            
               obavješćivanje o nacrtu obvezujuće odluke Odbora;
            
         
               (b)
            
            
               obavješćivanje o zahtjevu i posebice obvezujućoj odluci Odbora;
            
         
               (c)
            
            
               obavješćivanje o obvezujućoj odluci Odbora;
            
         
               (d)
            
            
               obavješćivanje o tome da je nadzorno tijelo izvijestilo voditelja obrade ili izvršitelja obrade i ispitanika o konačnoj odluci te datum tog izvješćivanja.
            
         3.   Za potrebe članka 66. Uredbe (EU) 2016/679 IMI-jem se posebice omogućuje sljedeća osnovna tehnička funkcionalnost:
   
               (a)
            
            
               obavješćivanje o privremenim mjerama i razlozima njihova donošenja;
            
         
               (b)
            
            
               podnošenje zahtjeva za hitno mišljenje ili hitnu odluku Odbora;
            
         
               (c)
            
            
               obavješćivanje o nacrtu mišljenja ili odluke Odbora;
            
         
               (d)
            
            
               obavješćivanje o zahtjevu i posebice nacrtu mišljenja ili odluke Odbora;
            
         
               (e)
            
            
               obavješćivanje o konačnom mišljenju ili konačnoj odluci Odbora;
            
         
               (f)
            
            
               obavješćivanje o tome hoće li se ili ne postupati prema mišljenju Odbora te prema potrebi izmijeniti nacrt odluke;
            
         
               (g)
            
            
               obavješćivanje o tome da je nadzorno tijelo izvijestilo predmetne stranke o odluci.
            
         Članak 5.
   Pohranjivanje i ponovna uporaba podataka za daljnju obradu
   U IMI-ju se mora omogućiti pohranjivanje podataka obrađenih tijekom razmjena informacija u skladu s člancima 56. i 60. do 66. Uredbe (EU) 2016/679. Ako su takvi podaci potrebni za daljnju obradu u skladu s tim člancima, u IMI-ju se mora omogućiti ponovna uporaba pohranjenih podataka.
   Članak 6.
   Osiguravanje dosljedne primjene Uredbe (EU) 2016/679
   Odbor mora u IMI-ju moći dijeliti dokumente i informacije iz članka 70. stavka 1. točaka od (d) do (k), (m) i (x) Uredbe (EU) 2016/679.
   Članak 7.
   Ocjena
   Ocjena ishoda pilot-projekta iz članka 4. stavka 2. Uredbe (EU) br. 1024/2012 podnosi se Europskom parlamentu i Vijeću do 31. prosinca 2021.
   Članak 8.
   Stupanje na snagu i primjena
   Ova Odluka stupa na snagu dvadesetog dana od dana objave u Službenom listu Europske unije.
   Primjenjuje se od 25. svibnja 2018.
   
      Sastavljeno u Bruxellesu 16. svibnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 316, 14.11.2012., str. 1.
   
   
      (2)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).